Vlodzimežs Šmidts

Vlodzimežs Šmidts (;  Poznaņa — ) bija Polijas starptautiskais lielmeistars šahā (1973).

 Biogrāfija 
Šahu iemācījies spēlēt deviņu gadu vecumā. Vienpadsmit gadu vecumā sācis trenēties Poznaņas šaha klubā Ogniwo. No 1957. līdz 1960. gadam četras reizes piedalījies Polijas junioru šaha čempionātā, no kurām divas reizes kļuvis par uzvarētāju, bet vienu reizi ieguvis sudraba medaļu. 1962. gadā veiksmīgi debitējis Polijas šaha čempionātā, kurā ieņēmis 3. vietu. Pēc tam daudz laika veltījis mācībām Poznaņas Tehnoloģiju universitātē. Kopš 1966. gada regulāri piedalījies Polijas šaha čempionātos, kuros 28 reizes iekļuvis turnīrā finālā, kas ir savdabīgs rekords. Polijas šaha čempionātos izcīnījis 15 medaļas; 7 zelta (1971, 1974, 1975, 1981, 1988, 1990, 1994), 2 sudraba (1977, 1980) un 6 bronzas (1962, 1967, 1968, 1970, 1976, 1978). Tāpat izcīnījis 7 zelta medaļas Polijas komandu šaha čempionātos (1973, 1974, 1975, 1976, 1977, 1979, 1981). 16 reizes ir uzvarējis Polijas ātrspēles šaha čempionātos. Izcēlies ar rūpīgu teorētisko sagatavotību un labu tehniku.

Vairākkārt pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 14 reizes (1962-1964, 1968-1974, 1978-1990, 1994);OlimpBase :: Men's Chess Olympiads :: Włodzimierz Schmidt
 Eiropas komandu šaha čempionātos piedalījies 3 reizes (1973, 1989-1992);OlimpBase :: European Men's Team Chess Championship :: Włodzimierz Schmidt
 Pasaules studentu šaha čempionātos piedalījies 3 reizes (1962-1964);OlimpBase :: World Student Team Chess Championship :: Włodzimierz Schmidt
 Ziemeļu šaha kausa izcīņā piedalījies 1989. gadā un komandas sastāvā izcīnījis bronzas medaļu.OlimpBase :: Nordic Chess Cup :: Włodzimierz Schmidt

Par panākumiem turnīros FIDE 1968. gadā Šmidtam piešķīrusi starptautiskā meistara (IM), bet 1973. gadā - starptautiskā lielmeistara (GM) nosaukumu. Bijis pirmais poļu izcelsmes šaha lielmeistars pēc 1950. gada nosaukuma laureātiem Akibas Rubinšteina, Savelija Tartakovera un Migela Naidorfa.

Vēlākajos gados pievērsies jauno šahistu apmācībai. 2004. gadā kļuvis par FIDE vecāko treneri. No 1999. līdz 2004. gadam un no 2009. līdz 2023. gadam bijis Polijas Šaha federācijas viceprezidents.

 Atsauces 

 Ārējās saites 

Kategorija:1943. gadā dzimušie
Kategorija:2023. gadā mirušie
Kategorija:Lielpolijas vojevodistē dzimušie
Kategorija:Polijas šahisti